Document ID: 31972R2842

31972R2842
L 301/1
SLUŽBENI LIST EUROPSKE UNIJE
19.12.1972.
UREDBA VIJEĆA (EEZ) br. 2842/72
od 19. prosinca 1972.
o sklapanju Sporazuma između Europske ekonomske zajednice i Republike Islanda te o usvajanju odredaba za njegovu primjenu
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da je potrebno sklopiti Sporazum između Europske ekonomske zajednice i Republike Islanda potpisan u Bruxellesu 22. srpnja 1972. te prihvatiti deklaracije priložene Završnom aktu, koji je također potpisan u Bruxellesu 22. srpnja 1972.;
budući da je potrebno imenovati predstavnike Zajednice u ovom Vijeću, s obzirom da se Sporazumom osniva Zajedničko vijeće,
DONIJELO JE OVU UREDBU:
Članak 1.
Ovim se u ime Zajednice sklapaju, prihvaćaju i potvrđuju Sporazum između Europske ekonomske zajednice i Republike Islanda te njegovi prilozi i protokoli, kao i deklaracije koje su priložene Završnom aktu.
Tekstovi Sporazuma i Završnog akta priloženi su ovoj Uredbi.
Članak 2.
Prema članku 37. ovoga Sporazuma, predsjednik Vijeća Europskih zajednica daje priopćenje da je Zajednica dovršila postupke koji su potrebni za stupanje na snagu ovog Sporazuma.
Članak 3.
Zajednicu u Zajedničkom vijeću, koje je predviđeno člankom 30. ovoga Sporazuma, predstavlja Komisija uz pomoć predstavnika država članica.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 1972.

Labels: 3
18
15
5